CELEX: 52021DP0091
Language: fi
Date: 2021-03-25 00:00:00
Title: Euroopan parlamentin päätös 25. maaliskuuta 2021 Lívia Járókan koskemattomuuden pidättämistä koskevasta pyynnöstä (2020/2198(IMM))

8.12.2021   
            
            
               FI
            
            
               Euroopan unionin virallinen lehti
            
            
               C 494/186
            
         
      P9_TA(2021)0091
      Lívia Járókan koskemattomuuden pidättämistä koskeva pyyntö
      Euroopan parlamentin päätös 25. maaliskuuta 2021 Lívia Járókan koskemattomuuden pidättämistä koskevasta pyynnöstä (2020/2198(IMM))
      (2021/C 494/16)
      
         Euroopan parlamentti, joka
      
                  —
               
               
                  ottaa huomioon Lívia Járókan koskemattomuuden pidättämistä koskevan, Brysselin muutoksenhakutuomioistuimen syyttäjänviraston yleisen syyttäjän 9. heinäkuuta 2020 päivätyn pyynnön, josta ilmoitettiin täysistunnossa 14. syyskuuta 2020,
               
            
                  —
               
               
                  toteaa Lívia Járókan luopuneen oikeudestaan tulla kuulluksi työjärjestyksen 9 artiklan 6 kohdan mukaisesti,
               
            
                  —
               
               
                  ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
               
            
                  —
               
               
                  ottaa huomioon Euroopan unionin tuomioistuimen 21. lokakuuta 2008, 19. maaliskuuta 2010, 6. syyskuuta 2011, 17. tammikuuta 2013 ja 19. joulukuuta 2019 antamat tuomiot (1),
               
            
                  —
               
               
                  ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,
               
            
                  —
               
               
                  ottaa huomioon oikeudellisten asioiden valiokunnan mietinnön (A9-0050/2021),
               
            
                  A.
               
               
                  ottaa huomioon, että Brysselin muutoksenhakutuomioistuimen syyttäjänviraston yleinen syyttäjä on esittänyt Unkarista Euroopan parlamentin jäseneksi valitun Lívia Járókan koskemattomuuden pidättämistä koskevan pyynnön liikennepoliisista ja yleisillä teillä liikennöinnistä 1. joulukuuta 1975 annetun Belgian kuninkaan päätöksen (arrêté royal du 1er décembre 1975 portant règlement général sur la police de la circulation routière et de l'usage de la voie publique) 11 §:n 1 momentin ensimmäisen kohdan ja 16. maaliskuuta 1968 annetun tieliikennelain (loi du 16 mars 1968 relative à la police de la circulation routière) 29 §:n 3 momentin rikkomisen johdosta; toteaa, että kyseinen liikennerikkomus on ylinopeus;
               
            
                  B.
               
               
                  ottaa huomioon, että automaattinen liikennevalvontalaite kirjasi 17. marraskuuta 2018 kello 10.30 Ucclessa kiinteässä valvontapisteessä Lívia Járókan nimiin rekisteröidyn ajoneuvon ylinopeusrikkomuksen; ottaa huomioon, että liikennerikkomuksesta laadittiin pöytäkirja, josta lähetettiin jäljennös Lívia Járókalle vastauslomakkeen kera 29. marraskuuta 2018; toteaa, että selvittääkseen, oliko Járóka kyseisen ajoneuvon kuljettaja, syyttäjä on yrittänyt kuulla tätä useaan otteeseen tuloksetta; toteaa, että Belgian liittovaltion ulkoministeriön protokollaosaston mukaan Lívia Járóka ei ollut virallistanut asuinpaikakseen Belgiaa; toteaa, että 15 päivän kuluttua liikennerikkomuspöytäkirjan jäljennöksen lähettämisestä tapauksen aineisto toimitettiin Brysselin syyttäjänvirastolle;
               
            
                  C.
               
               
                  ottaa huomioon, että Euroopan unionin erioikeuksista ja vapauksista tehdyssä pöytäkirjassa N:o 7 olevan 9 artiklan ensimmäisen kohdan mukaan Euroopan parlamentin jäsenillä on oman valtionsa alueella kansanedustajille myönnetty koskemattomuus ja toisen jäsenvaltion alueella vapaudenriistoa koskeva koskemattomuus sekä lainkäytöllinen koskemattomuus;
               
            
                  D.
               
               
                  ottaa huomioon, että parlamenttia ei voida rinnastaa tuomioistuimeen eikä parlamentin jäsentä voida pitää koskemattomuuden pidättämistä koskevassa menettelyssä ”syytettynä” (2);
               
            
                  E.
               
               
                  ottaa huomioon, että vain parlamentti voi päättää, pidättääkö se koskemattomuuden jossakin tietyssä tapauksessa; toteaa, että parlamentti voi kohtuudella ottaa huomioon jäsenen näkemyksen päättäessään, pidätetäänkö hänen koskemattomuutensa vai ei (3);
               
            
                  F.
               
               
                  toteaa, että väitetyllä rikkomuksella ei ole suoraa tai ilmeistä yhteyttä Lívia Járókan edustajantoimen hoitamiseen Euroopan parlamentissa eikä siinä myöskään ole kyse Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa tarkoitetusta Euroopan parlamentin jäsenen tehtäviään hoitaessaan ilmaisemasta mielipiteestä tai äänestyksestä;
               
            
                  G.
               
               
                  ottaa huomioon, että tässä tapauksessa parlamentti ei ole voinut todeta, että kyseessä olisi fumus persecutionis eli että olisi riittävän vakavia ja täsmällisiä perusteita olettaa, että oikeudellinen menettely on pantu vireille tarkoituksena haitata jäsenen poliittista toimintaa;
               
            
               
                  1.
               
               
                  päättää pidättää Lívia Járókan koskemattomuuden;
               
            
               
                  2.
               
               
                  kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Belgian toimivaltaisille viranomaisille ja Lívia Járókalle.
               
            
         (1)  Yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579, unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102, unionin tuomioistuimen tuomio 6.9.2011, Patriciello, C-163/10, ECLI: EU:C:2011:543, unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23 sekä unionin tuomioistuimen tuomio 19.12.2019, Junqueras Vies, C-502/19, ECLI:EU:C:2019:1115.
      
         (2)  Unionin yleisen tuomioistuimen tuomio 30.4.2019, Briois v. parlamentti, T-214/18, ECLI:EU:T:2019:266.
      
         (3)  Yhteisöjen ensimmäisen oikeusasteen tuomioistuimen tuomio 15.10.2008, Mote v. Euroopan parlamentti, T-345/05, ECLI:EU:T:2008:440, kohta 28.